OpenLLM-France/wikimedia huggingface dataset:
# Mile Svilar

Mile Svilar (Anvers, 27 d'agost de 1999) és un futbolista belga d'ascendència sèrbia que juga de porter al SL Benfica de la Primeira Lliga. Ha estat internacional amb les categories inferiors de la selecció de futbol de Bèlgica, i internacional absolut amb Sèrbia.

## Trajectòria

Fitxat el 2010 pel RSC Anderlecht, el 2016 es converteix en membre de la primera plantilla de l'equip, en la qual va tenir l'estatus de tercer porter. En aquesta temporada no va jugar ni un minut.

### Benfica

Malgrat tot, fitxa pel SL Benfica el 28 d'agost de 2017 i se li adjudica el dorsal 1. Va debutar el 14 d'octubre de 2017 enfront del SC Olhanense en la Copa de Portugal.
Quatre dies després va fer el seu debut en la Lliga de Campions de la UEFA convertint-se en el porter més jove a debutar en aquesta competició i superant el rècord que anteriorment ostentava Iker Casillas. El Benfica va perdre aquest partit per 1-0 enfront del Manchester United FC.
En lliga va debutar el 22 d'octubre enfront del Desportivo Alves, i el 31 d'octubre va jugar el seu segon partit de Lliga de Campions en una nova derrota contra el Manchester United, en aquesta ocasió per 3-1.

## Internacional

Svilar va ser internacional amb la selecció de futbol de Bèlgica en categories inferiors. En categoria absoluta va decidir representar la selecció de futbol de Sèrbia, debutant l'1 de setembre de 2021 en un amistós davant Qatar.

## Palmarès

Anderlecht
* Supercopa belga: 2017
Benfica
* Primeira Liga: 2018–19

## Referències

* ↑ «Svilar - Official Profile». Arxivat de l'original el 15 de gener 2021. [Consulta: 28 gener 2019].
* ↑ «Mile Svilar». Transfermarkt.
* ↑ «Svilar ficha por el Benfica». Mundo Deportivo, 28-08-2017.
* ↑ «Svilar esteve seguro na estreia pelo Benfica» (en portuguès). Sapo Desporto, 15-10-2017. Arxivat de l'original el 5 de desembre de 2017. [Consulta: 5 desembre 2017].
* ↑ «Svilar, portero más joven de la Champions». Sport.
* ↑ «Qatar vs Serbia, 1 setembre 2021» (en anglès). Eu-football.info, 01-09-2021. [Consulta: 1r setembre 2021].
* ↑ «Mile Svilar Titles». [Consulta: 16 octubre 2017].

## Enllaços externs

* Lloc web de Sport Lisboa i Benfica
* Fitxa en Belgian FA
# Millana

Millana és un municipi de la província de Guadalajara, a la comunitat autònoma de Castella-La Manxa.

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Millanes

Millanes és un municipi de la província de Càceres, a la comunitat autònoma d'Extremadura (Espanya).

## Demografia

Evolució demogràfica :
| 2001 | 2002 | 2003 | 2004 | 2005 | 2006 |
| 208 | 217 | 204 | 192 | 184 | 246 |
# Menjagrà de Maximilià

El menjagrà de Maximilià (Sporophila maximiliani) és un ocell de la família dels tràupids (Thraupidae).

## Hàbitat i distribució

Habita matolls i arbusts en zones pantanoses, terres de conreu i selva de les terres baixes de l'est i sud-est del Brasil, est de Veneçuela, Trinitat i Guaiana Francesa.

## Referències

* ↑ «Menjagrà de Maximilià». Cercaterm. TERMCAT, Centre de Terminologia. Rev. 20/10/2022(català)
# Menjagrà de Saint Lucia

El menjagrà de Saint Lucia (Melanospiza richardsoni) és un ocell de la família dels tràupid (Thraupidae).

## Hàbitat i distribució

Habita el sotabosc i matolls de l'illa de Saint Lucia, a les Petites Antilles centrals.

## Referències

* ↑ «Menjagrà de Saint Lucia». Cercaterm. TERMCAT, Centre de Terminologia. Rev. 20/10/2022(català)
# Menjamel de capell

El menjamel de capell (Phylidonyris niger) és una espècie d'ocell de la família dels melifàgids (Meliphagidae) que habita zones de vegetació baixa al sud-oest d'Austràlia Occidental, nord-est i sud-est de Queensland i est i sud-est de Nova Gal·les del Sud.
# Menjamel de flancs rogencs

El menjamel de flancs rogencs (Ptiloprora erythropleura) és un ocell de la família dels melifàgids (Meliphagidae).

## Hàbitat i distribució

Habita els boscos de les muntanyes de l'oest de Nova Guinea.

## Referències

* ↑ «Menjamel de flancs rogencs». Cercaterm. TERMCAT, Centre de Terminologia. Rev. 22/04/2022(català)
# Mitsuoka Yuga

El Mitsuoka Yuga (光岡・ユーガ, Mitsuoka Yūga) és un model de la marca d'automòbils japonesa Mitsuoka, produït entre els anys 2000 i 2001. El Yuga va ser desenvolupat sobre la base del Nissan Cube de primera generació (Z10) i amb un aspecte que féra recordar els LTI TX1, més coneguts com els tradicionals taxis londinencs.
El Yuga comptava amb una única motorització derivada del Nissan Cube de 1400 centímetres cúbics, tracció al davant amb una transmissió automàtica de quatre velocitats o tracció total amb una canvi CVT. Els models amb tracció al davant eren comercialitzats com a Royal i els de tracció total com a Deluxe. Alhora que Mitsuoka produïa el Yuga, l'empresa aconseguí la licència de la London Taxis International (LTI) per a comercialitzar el model TX1 al Japó. Quan l'any 2001 Nissan deixà de produir el Cube de primera generació, Mitsuoka va haver de deixar alhora de comercialitzar el Yuga.

## Referències

* ↑ «Còpia arxivada». Arxivat de l'original el 2021-07-29. [Consulta: 21 març 2021].
* ↑ https://carfromjapan.com/es/specifications/mitsuoka/yuga/58196af42afaa2c4b28781bf
* ↑ https://autotalkz.com/cat-mitsuoka/mitsuoka-yuga/
# Mitsuru Nagata

Mitsuru Nagata (Prefectura de Shizuoka, Japó, 6 d'abril de 1983) és un futbolista japonès.

## Selecció japonesa

Mitsuru Nagata va disputar 2 partits amb la selecció japonesa.

## Enllaços externs

* National Football Teams
* Japan National Football Team Database
# Menstruació irregular

La menstruació irregular és un trastorn menstrual les manifestacions del qual inclouen cicles irregulars, així com metrorràgia (sagnat vaginal entre els períodes esperats).
Els cicles irregulars o períodes irregulars són una variació anormal de la durada dels cicles menstruals. Una dona sol experimentar variacions de longitud de cicle de fins a vuit dies entre la durada del cicle més curta i la més llarga. Les durades que oscil·len entre els 8 i els 20 dies es consideren moderadament irregulars. La variació de 21 dies o més es considera molt irregular.
Com a alternativa, es pot definir un cicle menstrual com a irregular si és inferior a 24 dies o superior a 38 dies. Si són regularment inferiors a 21 dies o més de 36 (o 35) dies, la malaltia es denomina polimenorrea o oligomenorrea, respectivament.
A més, la menstruació irregular és freqüent a l'adolescència. Es pot establir el cicle menstrual regular dins d'un any després de la menarquia. No obstant això, altres estudis suggereixen que pot trigar entre 2 i 7 anys en establir-se una regularitat després de les primeres menstruacions.

## Referències

* 1 2 Kippley, John; Sheila Kippley. The Art of Natural Family Planning. 4th. Cincinnati, OH: The Couple to Couple League, 1996, p. 92. ISBN 0-926412-13-2.
* ↑ «Period problems?» (en anglès).
* ↑ «What are menstrual irregularities?» (en anglès).
* ↑ «Menstruation in Girls and Adolescents: Using the Menstrual Cycle as a Vital Sign». American College of Obstetricians and Gynecologists. [Consulta: 5 juliol 2020].
* ↑ Zhang, Katie; Pollack, Staci; Ghods, Ali; Dicken, Carrie; Isaac, Barbara; Adel, Goli; Zeitlian, Gohar; Santoro, Nanette «Onset of Ovulation after Menarche in Girls: A Longitudinal Study». The Journal of Clinical Endocrinology and Metabolism, 93, 4, 2008, pàg. 1186-94. DOI: 10.1210/jc.2007-1846.
* ↑ Legro, Richard S.; Lin, Hung Mo; Demers, Laurence M.; Lloyd, Tom «Rapid Maturation of the Reproductive Axis during Perimenarche Independent of Body Composition». The Journal of Clinical Endocrinology and Metabolism, 85, 3, 01-03-2000, pàg. 1021-1025. DOI: 10.1210/jcem.85.3.6423.
* ↑ Engle, E.T.; SHELESNYAK, M.C. «FIRST MENSTRUATION AND SUBSEQUENT MENSTRUAL CYCLES OF PUBERTAL GIRLS». Human Biology, 6, 3, 1934, pàg. 431-453. JSTOR: 41447202.
* ↑ Treloar, A.E.; Boynton, R.E.; Behn, B.G.; Brown, B.W. «Variation of the human menstrual cycle through reproductive life.». International Journal of Fertility, 1, 2, 1967, pàg. 77-126. Arxivat de l'original el 2019-03-28 [Consulta: 24 novembre 2020].
* ↑ Vollman, R.F. «The Menstrual Cycle». Major Problems in Obstetrics and Gynecology. W.B. Saunders Co., 7, 1977, pàg. 1-193.
# Midwest

«Midwest» té aquests significats:
* Midwest o Oest Mitjà, regió nord-central dels Estats Units.
* Midwest (Wyoming)
* Midwest City, població dels Estats Units a l'estat d'Oklahoma.
# Mikhàltxugovo

Mikhàltxugovo (en rus: Михальчугово) és un poble de l'óblast de Vladímir, a Rússia, segons el cens del 2012 tenia 3 habitants. Pertany al districte municipal de Múrom.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Mironcillo

Mironcillo és un municipi de la província d'Àvila, a la comunitat autònoma de Castella i Lleó. Limita amb Niharra i Gemuño, al nord, amb Riofrío a l'est i amb Sotalbo, a l'oest.

## Demografia

Evolució demogràfica :
| 1991 | 1996 | 2001 | 2004 | 2007 |
| 139 | 135 | 129 | 137 | 117 |

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 16 setembre 2021].
# Mišo Brečko

Mišo Brečko, (nascut l'1 de maig de 1984) és un futbolista eslovè, que es juga com a defensor al club alemany 1. FC Nürnberg i a l'equip nacional d'Eslovènia.

## Trajectòria

Nascut a Trbovlje, va començar la seva carrera als equips juvenils del NK Rudar Trbovlje. Durant el seu temps a l'escola secundària, va jugar alguns partits amb el Factor Ljubljana, de la 3a divisió eslovena. La temporada 2003/04 va fer 21 aparicions amb el NK Šmartno 1928 a la 1a divisió. El juliol de 2004 es va incorporar al Hamburger SV. Va jugar 7 partits en la seva primera temporada. A la temporada 2005/06 va ser cedit al Hansa Rostock. La següent temporada (2006/07) va ser cedit al FC Erzgebirge Aue. Després de dues exitoses temporades a 2. Fußball-Bundesliga, va jugar 14 partits per al HSV durant la temporada 2007/08. Es va unir a l'1. FC Köln en una transferència lliure a l'estiu de 2008, signant un contracte de tres anys. El 2010, el contracte es va ampliar fins al 2013.

### Trajectòria internacional

Inicià la seva experiència internacional en la categoria juvenil, jugant per l'equip eslovè Sub-17, U-19 i sub-21 equips. Va fer 15 aparicions amb la Sots-21. Va fer el seu debut internacional amb l'absoluta en un partit amistós contra Eslovàquia el 17 de novembre de 2004 a Trnava.

## Enllaços externs

* Perfil - NZS
* Pperfil Arxivat 2009-07-28 a Wayback Machine. - Bundesliga (alemany)
* Trajectòria a Fussballdaten (alemany)
* Trajectòria a National Football Teams
# Mongetera tepary

La mongetera tepary (Phaseolus acutifolius), és una espècie de planta cultivada del mateix gènere de la mongetera comuna és nativa del sud-oest dels Estats Units i de Mèxic i ja es cultivava en aquesta zona en temps precolombins. Resisteix millor la secada que la mongetera comuna (Phaseolus vulgaris) i es cultiva en zones àrides i semiàrides des d'Arizona a Costa Rica passant per Mèxic. Pot créixer en secà en llocs on la pluviometria és de només 400 litres anuals. Recentment s'ha introduït a l'agricultura africana.
El nom tepary probablement deriva de la frase Tohono O'odham t'pawi o "És una mongeta".
Les mongetes tepary, com les altres mongetes es mengen cuites després d'haver-les deixat en remull unes hores. Alguns indígenes americans les torren abans.
# Momčilo Đokić

Momčilo Đokić (en serbi: Moмчилo Ђoкић; 27 de febrer de 1911 - 21 d'abril de 1983) fou un futbolista serbi de la dècada de 1930.
Fou jugador de SK Jugoslavija. Fou internacional amb Iugoslàvia en 13 ocasions i participà en el Mundial de 1930.
Un cop retirat fou entrenador a clubs com FK Radnički Niš, FK Bor i FK Timok Zaječar.

## Referències

* ↑ Momčilo Đokić a National-Football-Teams.com (anglès)
* ↑ Perfil Arxivat 2015-02-08 a Wayback Machine. a fifa
* ↑ Profile at Serbian Federation site.
# Mompach

Mompach (luxemburguès Mompech, alemany Mompach) és una comuna i vila a l'est de Luxemburg, que forma part del cantó d'Echternach. Limita amb Mompach, Born, Herborn i Moersdorf. Limita al nord amb Rosport, a l'est amb Langsur (Alemanya), al sud-est amb Mertert, al sud amb Manternach i a l'oest amb Bech.

## Població

| Nacionalitat | Població | % |
| luxemburguesos | 753 | 77,07% |
| Forasters | 224 | 22,93% |
| - portuguesos | 25 | 2,56% |
| - francesos | 24 | 2,46% |
| - italians | 4 | 0,41% |
| - belgues | 19 | 1,94% |
| - alemanys | 53 | 5,42% |
| - iugoslaus | 67 | 6,86% |
| - altres | 32 | 3,28% |

## Evolució demogràfica

| Any | Població |
| 15/02/2001 | 977 |
| 01/01/2002 | 958 |
| 01/01/2003 | 1.000 |
| 01/01/2004 | 1.034 |
| 01/01/2005 | 1.023 |
# Montauriòl (Aude)

Montauriòl (en francès Montauriol) és un municipi de França de la regió d'Occitània, al departament de l'Aude.
# Dinastia tràcia

La Dinastia tràcia o Casal de Lleó governà l'Imperi Romà d'Orient de l'any 457 fins al 518, i també algunes parts de l'Imperi Romà d'Occident del 474 al 480.
Els emperadors d'aquesta dinastia varen ser:
* Lleó I el Traci (Valerius Leo) (401-474). Emperador des del 457 al 474. Ascendí des de la carrera militar.
* Lleó II (467-474). Emperador durant deu mesos l'any 474. Net de Lleó I, i fill de Zenó.
* Zenó (425-491). Emperador des del 474 al 475. Gendre de Lleó I, era un isauri anomenat Tarasicodissa.
* Basilisc. Emperador des del 475 al 476. Cunyat de Lleó I, va ser un usurpador.
Altres membres de la família varen ser:
* Èlia Verina, muller de Lleó I i germana de Basilisc.
* Armaci, general, nebot de Basilisc i Verina
* Èlia Ariadna, filla de Lleó I, muller de Zenó i després d'Anastasi I.
* Juli Nepot, emperador de l'Imperi Romà Occidental, marit d'una neboda de Lleó I.

## Referències

* ↑ Ulwencreutz, Lars. Ulwencreutz's the royal families in europe. [S.l.]: Lulu Com, 2013, p. 257-258. ISBN 9781304581358.
# Draft de l'NBA del 1964

El Draft de l'NBA de 1964 només va donar un futur membre del Basketball Hall of Fame, escollit en desena posició, Willis Reed.

## Primera ronda

* = All-Star
* = Hall of Fame
| Posició | Jugador | Nacionalitat | Equip de l'NBA | Origen (Universitat/club) |
| 1 | Jim Barnes | Estats Units | New York Knicks | Texas Western |
| 2 | Joe Caldwell | Estats Units | Detroit Pistons | Arizona State |
| 3 | Gary Bradds | Estats Units | Baltimore Bullets | Ohio State |
| 4 | Lucious Jackson | Estats Units | Philadelphia 76ers | Pan American |
| 5 | Walt Hazzard | Estats Units | Los Angeles Lakers | UCLA |
| 6 | Jeff Mullins | Estats Units | Saint Louis Hawks | Duke |
| 7 | Barry Kramer | Estats Units | San Francisco Warriors | NYU |
| 8 | George Wilson | Estats Units | Cincinnati Royals | Cincinnati |
| 9 | Mel Counts | Estats Units | Boston Celtics | Oregon State |

## Segona ronda

| Posició | Jugador | Nacionalitat | Equip de l'NBA | Origen (Universitat/club) |
| 10 | Willis Reed | Estats Units | New York Knicks | Grambling |
| 11 | Les Hunter | Estats Units | Detroit Pistons | Loyola |
| 12 | Paul Silas | Estats Units | Saint Louis Hawks | Creighton |
| 13 | Ira Harge | Estats Units | Philadelphia 76ers | New Mexico |
| 14 | Cotton Nash | Estats Units | Los Angeles Lakers | Kentucky |
| 15 | Howard Komives | Estats Units | New York Knicks | Bowling Green |
| 16 | Bud Koper | Estats Units | San Francisco Warriors | Oklahoma City |
| 17 | Bill Chmielewski | Estats Units | Cincinnati Royals | Dayton |
| 18 | Ron Bonham | Estats Units | Boston Celtics | Cincinnati |
# Ducat de Reggio

«Ducat de Reggio» té aquests significats:
* Ducat de Mòdena i Reggio, fou un estat creat l'any 1452 com un domini personal de la Casa d'Este. Vegeu Ducat de Mòdena.
* Ducat longobard de Reggio, un dels ducats establerts pels longobards a Itàlia.
# Drum

Drum és una marca neerlandesa de tabac d'embolicar fundada el 1952. Va ser produït i distribuït originàriament per l'empresa Douwe Egberts que al seu torn va ser adquirida per Sara Lee Corporation que, més endavant, va vendre Drum a Imperial Brands, l'actual productor anglès.
Drum també es produeix fora dels Països Baixos a diverses fàbriques del grup Imperial Tobacco.

## Referències

* ↑ «Imperial Tobacco : About us : Products : Brands», 11-03-2006. Arxivat de l'original el 2006-03-11. [Consulta: 8 març 2023].
* ↑ Trouw (newspaper) Tobacco factory bought and closed (Dutch), 8 December 1998. Visited: 30 June 2012
* ↑ «COMPANY NEWS; SARA LEE TO SELL TOBACCO UNIT FOR $1.1 BILLION» (en anglès). The New York Times, 08-04-1998. ISSN: 0362-4331.
* ↑ VNK: Top 10 most sold shag brands 2010 Arxivat 2017-02-13 a Wayback Machine., visited: 1 July 2010
* ↑ Evilzone How to smuggle cigarettes from mainland Europe, visited 2 July 2012
* ↑ Tobaccopapers website Drum advertising strategy, retrieved: 2 July 2012
# Eduardo Duhalde

Eduardo Alberto Duhalde Maldonado (Lomas de Zamora, 5 d'octubre de 1941) és un polític, advocat i notari argentí. Va ocupar la vicepresidència de l'Argentina durant el primer mandat de Carlos Saúl Menem, encara que va renunciar a aquest càrrec per assumir com a governador de la província de Buenos Aires; i entre 2002 i 2003 va ser president de l'Argentina. Candidat en les Eleccions presidencials de l'Argentina de 2011, va obtenir el 5,86% dels vots emesos. Duhalde està casat amb Hilda Beatriz Chiche González de Duhalde (1946-), qui també va participar activament en política i va ser diputada i senadora electa per la província de Buenos Aires.
# Educació universitària a Nova Zelanda

Nova Zelanda té vuit universitats nacionals finançades per l'estat i que oferixen carreres acadèmiques i professionals (no existeixen universitats privades). Totes les universitats brinden un ampli espectre de matèries per a carreres en les àrees de comerç, ciències i humanitats. Per altra banda, cada universitat ha desenvolupat les seves pròpies àrees que són la seva especialitat com medicina, enginyeria, informàtica, agronomia, tecnologia i medi ambient.

## Universitats

* Universitat d'Auckland - Auckland
* Universitat de Tecnologia d'Auckland - Auckland
* Universitat de Waikato - Hamilton
* Universitat de Massey - Palmerston North
* Universitat de Victòria de Wellington - Wellington
* Universitat de Canterbury - Christchurch
* Universitat de Lincoln - Lincoln
* Universitat d'Otago - Dunedin

## Tipus de carreres

Totes les universitats neozelandeses oferixen títols de mestratge (Màster) i Doctorats. També existeix diversos títols de grau i postgrau, que en general impliquen altre any més d'estudi després de la culminació del títol. Així mateix les universitats oferixen cada vegada cursos curts i d'estiu per a ajudar els estudiants internacionals en els seus estudis. La durada d'un estudi de postgrau a Nova Zelanda és en general de 6 mesos fins a 1 any. Els títols de Màster o Mestratges varien entre 1 i 2 anys. Per als estudis de doctorat, el temps d'estudis és de 3 anys o més.

## Cursos bàsics

Cadascuna de les vuit universitats de Nova Zelanda ofereix cursos bàsics que preparen als estudiants internacionals en vista als estudis de grau o postgrau. Els cursos varien en durada, des de 28 setmanes fins a un any. Els cursos inclouen anglès, matemàtiques i altres disciplines bàsiques. Els curs bàsics constituïxen una oportunitat educativa opcional que té com fiqui preparar els estudiants internacionals per al seu ingrés a les carreres universitàries.

## Enllaços externs

* Universitats de Nova Zelanda
# Egon Kornauth

Egon Kornauth (Olomouc, 14 de maig de 1891 - Viena i Salzburg, 28 d'octubre de 1959) va ser un compositor i professor de música austríac.
Fou violoncel·lista i pianista des de la seva joventut, se'n va anar el 1909 a Viena, on va estudiar amb Robert Fuchs, Guido Adler, Franz Schreker (amb qui es va barallar) i Franz Schmidt.
Després d'ensenyar teoria musical a la Universitat de Viena des de 1919, Kornauth va començar una carrera internacional com a pianista, acompanyant i director d'orquestra que el va dur a Indonèsia (1926/29) i a Sud-amèrica (1934/35). El 1940 va reprendre la seva carrera docent a Viena i Salzburg on entre d'altres alumnes tingué a Felix Prohaska (1912-1987). Es va afiliar a la Reichsmusikkammer, l'organització de l'administració nazi que controlava tots els músics, però va continuar donant suport al seu mestre Adler, que va ser detingut sota arrest domiciliari com a jueu, fins a la mort d'aquest últim el 1941. A Àustria després de la guerra, Kornauth va ser director del Mozarteum de Salzburg (1946/67), i va ser triat al Senat de les Arts austríacs el 1954.
Kornauth va compondre àmpliament i va guanyar diversos premis com el Premi Estatal Austríac (1913) (per a la seva Sonata per a Viola op.3), el premi Gustav Mahler Foundation (1919) i el Würdigungspreis austríac (1951). El seu estil era tanmateix convencional. Quan el compositor anglès Humphrey Searle va visitar Viena als anys trenta, no estava satisfet de trobar que l'única música moderna interpretada per les principals orquestres era la de Schmidt «o compositors menors com… Kornauth». El propi Kornauth va reconèixer en la seva autobiografia de 1958 que «l'epigonisme era inherent a la meva personalitat». La part més coneguda de Kornauth consisteix en lieder, música de cambra i peces per a piano, però també hi ha cinc suites d'orquestra entre altres peces de major escala.
Un enregistrament d'algunes de les obres de piano de Kornauth, va ser llançat per Toccata Classics el 2013, interpretada per Jonathan Powell.
La ciutat de Viena li va dedicar un carrer Kornauthgasse el 1972.

## Referències

* ↑ Ackerl, Isabella; Weissensteiner, Friedrich. Österreichisches Personenlexikon der Ersten und Zweiten Republik (en alemany). Viena: Ueberreuter, 1992, p. 552. ISBN 3-8000-3464-6.
* ↑ Günther, Bernhard (ed.). Lexikon zeitgenössischer Musik aus Österreich : Komponisten und Komponistinnen des 20. Jahrhunderts (en alemany, anglès). Viena: Music Information Center Austria, 1997. ISBN 3-901837-00-0.
* ↑ Powell, 2013, p. 4.
* 1 2 3 «Kornauthgasse» (en alemany). Ajuntament de Viena. [Consulta: 11 març 2022].
* 1 2 Powell, Jonathan. Egon Kornauth: piano works, volum one (pdf) (en anglès). Londres: Toccata Classics, 2013, p. 3.
# Egon Ledec

Egon Ledec (Kostelec nad Orlicí, 16 de març de 1889 - Gueto de Theresienstadt i Oświęcim, 24 d'octubre de 1944) va ser un violinista i compositor txec d'origen jueu.
Egon Ledeč va néixer a Kostelec nad Orlici, fill de Samuel i Luisa Ledeč de soltera Stasna. Ledeč va ser un dels artistes enviats a Theresienstadt i es mostra com a concertino a l'orquestra de Karel Ančerla la pel·lícula de propaganda nazi Theresienstadt: A Documentary Film from the Jewish Settlement Area. Va ser transportat a Auschwitz el 16 d'octubre de 1944 juntament amb Gideon Klein, Viktor Ullmann, Rafael Schächter, i Franz Eugen Klein, a part de Gideon Klein, els altres quatre músics van ser assassinats immediatament a l'arribada. Gideon Klein va morir en la liquidació del campament de Fürstengrube el gener de 1945.

## Notes

* ↑ http://holocaustmusic.ort.org/places/theresienstadt/ledec-egon/

## Enllaços externs

* http://holocaustmusic.ort.org/places/theresienstadt/ledec-egon/ Biografia d'Egon Ledec a World ORT's Music and the Holocaust (anglès)
# Eiheralarre

Eiheralarre (en francès i oficialment Saint-Michel), és un municipi de la Nafarroa Beherea (Baixa Navarra), un dels set territoris que formen Euskal Herria, al departament dels Pirineus Atlàntics i a la regió de la Nova Aquitània. Limita amb les comunes de Zaro al nord, Aintzila i Ezterenzubi a l'est, Uharte Garazi i Arnegi a l'oest i Navarra al sud.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 476 | 405 | 607 | 729 | 672 | 918 | 729 | 665 | 682 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 565 | 555 | 548 | 510 | 565 | 550 | 524 | 484 | 493 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 471 | 471 | 471 | 401 | 394 | 400 | 390 | 385 | 365 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 351 | 318 | 286 | 299 | 276 | 254 | - | - | - |
| 2019 | - | - | - | - | - | - | - | - |